Iepirkums saskaņā ar Publisko iepirkumu likuma 8.panta septītajā daļā noteiktajā kārtībā (2.pielikuma B daļas pakalpojums)

**“Ēdināšanas pakalpojuma sniegšana Daugavpils 3.vidusskolā”**

identifikācijas numurs **DPD 2016/22**

**ATBILDE UZ PRETENDENTA JAUTĀJUMU NR. 2**

Daugavpils pilsētas domes iepirkumu komisija 2016.gada 29.februāra sēdē (prot.Nr.3) ir izskatījusi ieinteresētā pretendenta 22.02.2016. elektroniskajā vēstulē uzdoto jautājumu par iepirkuma “Ēdināšanas pakalpojuma sniegšana Daugavpils 3.vidusskolā”, identifikācijas numurs DPD 2016/22,nolikumu:

***Jautājums:***

 *“*Ņemot vērā, ka MK 13.03.2012.noteikumos Nr.172 ir norādīts uzturvielu un enerģētiskās vērtības diapazons 5.-12.klašu izglītojamiem, bet 10.-12.klašu izglītojamie ietilpst MK noteikumos noradītājā 5.-12.klašu vecuma grupā, pretendenta piedāvātajiem ēdieniem, to uzturvērtībai un enerģētiskajai vērtībai jāatbilst veselīga uztura pamatprincipiem un MK noteikumos nr. 172 noteiktajām izglītojamo vecumam atbilstošam uzturvērtību un enerģētiskās vērtības diapazonam.

Sastādot izvēles ēdienkarti tiek ņemti vērā MK 172, bet aritmētiski rēķinot vidējo uzturvielu un enerģētisko vērtību daudzumu dienā rodas jautājums, **vai ir lietderīgi vērtēt „Izvēles ēdienkartes vidējo uzturvielu un enerģētisko vērtību dienā?**

**Vai šajā gadījumā Finanšu piedāvājuma skaidrojums ar atzīmi „\*” nav pretrunā ar atzīmi „\*\*”?**

Pasūtītājs Iepirkuma nolikumā nosaka, ka pretendentam ir jāsniedz izvēles ēdienkartes daudzveidīgu piedāvājumu, tas ir: vismaz divu veidu zupas, četru veidu gaļas ēdienus, divu veidu piedevas, trīs veidu salātus, trīs veidu desertus, dzērienu, maizi, piecu veidu uz vietas gatavotus miltu konditorejas izstrādājumus, u.c.. Pretendentam nav iespējas sniegt iepirkumā izvēles ēdienkartes vidējo uzturvielu un enerģētisko vērtību dienā, jo nav iespējams prognozēt kādus ēdienus izvēlēsies skolnieks. **Lūdzam precizēt iepirkumā minēto, nosakot konkrēti, ka jāaprēķina vidējo uzturvielu un enerģētisko vērtību dienā, ja skolnieks izvēlas vienu zupu, vienu gaļas ēdienu,..., lai visi pretendenti būtu vienādos apstākļos iepirkumā.***”*

***Atbilde:***

*“Saskaņā ar iepirkuma nolikuma prasībām, izvēles pusdienu ēdienkartē piedāvātajiem ēdieniem, to uzturvērtībai un enerģētiskajai vērtībai jāatbilst veselīga uztura pamatprincipiem, tādēļ ir būtiski norādīt uzturvērtību un enerģētisko vērtību katram ēdienam. Ņemot vērā, ka izvēles ēdienkartē vienai dienai jāiekļauj vairāki ēdieni, proti, vismaz: divu veidu zupas, četru veidu gaļas ēdieni, divu veidu piedevas, trīs veidu salātus, trīs veidu desertus, dzērienu, maizi, piecu veidu uz vietas gatavotus miltu konditorejas izstrādājumus, u.c., pretendentam, saskaņā ar tehniskā piedāvājuma 9.punktā sniegto veidlapu, jāaprēķina vidējā uzturvielu un enerģētiskā vērtība dienā un nedēļā.*

*Vēršam pretendenta uzmanību, ka pretendentam nav jāprognozē, kādus ēdienus izvēlēsies skolnieks, bet izvēles ēdienkartē jāpiedāvā viss prasītais minimālais ēdienu klāsts. Kā arī norādām, ka vidējo uzturvielu un enerģētisko vērtību dienā un nedēļā aprēķina tīri matemātiski, saskaitot visu izvēles ēdienkartē norādīto ēdienu uzturvērtību (g) (atsevišķi olbaltumvielas, tauki, ogļhidrāti) un enerģētisko vērtību (kcal), pēc tam attiecīgi izdalot iegūto summu ar vienas dienas izvēles ēdienkartē piedāvāto ēdienu skaitu. Savukārt vidējo uzturvērtību un enerģētisko vērtību nedēļā aprēķina, saskaitot iegūto katras dienas vidējo uzturvielu un enerģētisko vērtību un izdalot ar dienu skaitu.*

*Savukārt iepirkumu komisija, pēc pretendenta ēdienkartēs (kompleksās pusdienas, launags, izvēles pusdienas) aprēķinātās vidējās enerģētiskās vērtības un uzturvērtības nedēļā, aprēķinās vidējo enerģētisko vērtību un uzturvērtību visās sezonās, un saskaņā ar iepirkuma nolikuma 31.punkta 1.apakšpunktam, vērtēs ēdiena kvalitāti saskaņā ar a), b), c)un d)apakšpunktos noteiktajiem algoritmiem.”*